text: Чистата печалба на ЕБВР спада с 22 %
  28.2.2018 | 8:15
  Европейската банка за възстановяване и развитие (EБВР) през 2017 г. намалява чистата си печалба с 22 % до 772 млн. евро, става ясно от съобщение на финансовата институция.
  Като основна причина за понижението на печалбата се посочва намаляването на приходите от инвестициите в основен капитал по проектите в страните, в които присъства банката. През 2017 г. този показател е спаднал до 332 млн. евро, при 423 млн. евро през 2016 г.
  Освен това ЕБВР е увеличил финансирането на проекти до 9,7 млрд. евро при 9,4 млрд. евро през 2016 г. Увеличава се и броят на проектите, по които са направени инвестиции – до 412 при 378 година по-рано.
  Чистият процентен приход на банката намалява до 754 млн. евро от 774 млн. през 2016 г. Дела на просрочените кредити (NPL) в портфейла на ЕБВР намалява с 3,9 % от 5,5 % година по-рано.
  Акционерите на ЕБВР през юли 2014 г. взеха решение да замразят инвестициите в нови проекти от Русия, заради усложняване на геополитическата ситуация и санкциите от страна на САЩ и Европа.